**SOKNERÅDSMØTE FOR VALESTRAND OG FØRDE SOKN**

**VALESTRAND KYRKJE 12.03.25 KL 1800.**

Desse møtte : Martin Haugland, Anne Mari Fisketjøn, Elisabeth Reiersen. Jostein Valen, Solveig Brynjelsen, Tove M.B. Ottesen, Tor Helge Hardeland, Sigmund Skard, Wenche Strømøy og Arild Steinsland + Eirik Aadland Tappel.

Tor Helge ønskte oss alle velkommen til møtet, og gav ordet til Arild, som heldt ein kort andakt. Han vinkla det inn mot ungdomsår i kyrkja og ungdomskulturen i tida der det er blitt store krav til seg sjølv, både frå seg sjøl og frå andre.

Eirik Aadland Tappel deltok i starten av møtet for å presentere eit nytt tilbod til ungdommane i konfirmasjonstida. Dette kjem i tillegg til Ungdomsklubb-konfirmant og Camp Norefjell-konfirmant, og er ein konfirmasjonsleir som er ei reise på 5 dagar til Sjømannskyrkja i London. Eirik har positiv erfaring med dette frå Stord, og det høyres ut for å vera eit veldig både lærerikt og interessant tiltak. Det blir lagt vekt på menneskeverd, forsoning og tilgiving. Me fekk god og grundig informasjon, og det var utarbeidd ei brosjyre i tillegg til informasjon til sokneråda, og dette informasjonsmaterialet fekk me alle utlevert. Her var alt tatt med frå innhald til økonomisk støtte

Me skulle ta stilling til om me ønskjer å tilby gruppa «Konfirmantleir i London» som eitt av vala, og soknerådet var einstemmig for at dette ville me gå for.

Sak 5/25 Godkjenning av innkalling, sakliste og referat.

Innkalling, sakliste og referat vart godkjent.

Sak 6/25 Ny klokkar i Førde.

Hans Petter Storesund som var klokkar i Førde, er død, og det må kome ein ny klokkar der. Arild har spurt Otto Molvær om han kan vera vikar fram til sommaren. Han var ikkje uvillig, men har ikkje gitt tilbakemelding.

Ingeborg Askeland er ein god kandidat, og Tor Helge skal spørje om ho kan tenkje seg å vera klokkar. I tillegg vart Unn Rognerud foreslått, og det vart bestemt at han og skulle spørje ho som evt. vikar-klokkar.

Sak 7/25 Offer til Sunnhordland Prosti.

Tema i 2025 og 2026 er Ungdomsår, med fokus på arbeid knytta til ungdommane i kyrkjelydane. Sunnhordland Prostiråd ønskjer å støtte opp om ulike aktivitetar knytta til dette arbeidet, og treng meir penger til dette.

Soknerådet stilte seg positivt til dette, og det vart foreslått at offeret som nå er sett opp skal gå til kyrkjelydsarbeid, vil gå til Sunnhordland Prostiråd. Det gjeld offer følgjande dagar :

* 30.03.25 Førde kyrkje
* 27.04.25 Eikeland kapell
* 25.05.25 Valestrand kyrkje

Sak 8/25 Informasjon om ny sokneprest.

Det er to kvinnelege søkjerar til stillinga, og dei skal til intervju 21.03.25. Anne Mari Fisketjøn skal delta i intervjuet, saman med Arild. For at me skal få alt til i tide før tilsetjing 9. april, må me ha eit nytt møte i soknerådet før 02.04.25.

Sak 9/25 Ungdomsåret.

2025 og 2026 er Ungdomsår. Utfordringa er korleis ein får engasjert ungdom i kyrkja, og enkle gjennomførbare og levedyktige forslag er velkomne. Me treng ungdommar i kyrkja, men kva gjer me for å få dei med og vera meir synleg ? Ungdommar treng tilknytingspunkt, men det må og vera gøy. Arild snakka varmt om ei bok om ungdomskulturen i ein kristen kontekst, skriven av Christian Holkjær(?). Boka handlar om å føle seg utilstrekkeleg, og Arild har skrive eit foredrag om dette temaet. Han har og laga eit skriv som han sender ut til oss. Når me får det, må me lese det godt og gi ei tilbakemelding om korleis me vil ha det framover.

Dette temaet skal me ta opp på neste møte i soknerådet etteret me har fått og evt. svart på skrivet me får tilsendt.

Sak 10/25 Årsmøte i soknet.

Årsmøtet i soknet blir 11.05.25 i Førde kyrkje kl 1100.

Sak 11/25 Ymse.

Årets Fasteaksjon er **08.04.25 mellom kl 1700 og kl 1900.**

I fjor sette me ny rekord, og fekk inn over 90000 kr. Vår oppgåve blir som før å vera i kyrkja, møte ungdommane og dele ut bøsser, roder, evt. lappar og identifikasjonsmerker. Tor Helge henter bøssene for kvart område, og leverer dei til kyrkjene i god tid før utdelinga. Me får ferdige roder, men må sjølv vurdere ut frå avstand og mengde hus kva ruter kvar og ein skal ha. Etter at bøssene er komne inn, skal dei leverast heime hos Tor Helge Hardeland. Følgjande medlemer deltar :

* Valestrand kyrkje Sigmund Skard og Wenche Strømøy
* Førde kyrkje Tove Bjørge Ottesen og Anne Mari Fisketjøn
* Eikeland kapell Tor Helge Hardeland

Neste møte i soknerådet er eit ekstraordinært møte i Valestrand kyrkje

**25.03.25 kl 1800.**

Wenche Strømøy

* Ref.-